Ο **Γιοάν Καρντινάλ**, γεννημένος στις 27 Μαρτίου 1994 στη Λα Σιοτά, είναι Γάλλος ποδοσφαιριστής, ο οποίος αγωνίζεται ως τερματοφύλακας για λογαριασμό της ΟΖΚ Νις.

Βιογραφία
---------

Ο Γιοάν Καρντινάλ εντάχθηκε στην ΟΖΚ Νις το 2009, σε ηλικία 15 ετών. Τέσσερα χρόνια αργότερα, στην διάρκεια του καλοκαιριού του 2013, υπέγραψε το πρώτο του επαγγελματικό συμβόλαιο με τη Νις. Για την σεζόν 2014-2015, αγωνίστηκε με την δεύτερη ομάδα της Νις και συμμετείχε συνολικά σε 21 αναμετρήσεις επί συνόλου 30, συνεισφέροντας στην παραμονή της ομάδας στο CFA. 

### ΟΖΚ Νις

Για την σεζόν 2015-2016, ήταν τρίτος στην ιεραρχία των τερματοφυλάκων της πρώτης ομάδας του συλλόγου, πίσω από τους Σιμόν Πουπλέν και Μουέζ Χασέν. Πραγματοποίησε το ντεμπούτο του στη Λιγκ 1 σε ηλικία 21 ετών, στις 18 Οκτωβρίου 2015, έπειτα από τον τραυματισμό του Σιμόν Πουπλέν στην διάρκεια της πρώτης αγωνιστικής του πρωταθλήματος και εκείνον του Μουέζ Χασέν στην διάρκεια περιόδου προετοιμασίας με την Εθνική Γαλλίας U21. Η ομάδα του επικράτησε στη συγκεκριμένη αναμέτρηση με σκορ 4-1 επί της Ρεν. Την επόμενη εβδομάδα, στα πλαίσια της 11ης αγωνιστικής της Λιγκ 1, αγωνίστηκε εκ νέου ως βασικός σε αναμέτρηση απέναντι στη Γκαζελέκ Αζαξιό. Τέσσερις ημέρες αργότερα, στις 28 Οκτωβρίου 2015, αγωνίστηκε στην πρώτη του αναμέτρηση για το Λιγκ Καπ, με αντίπαλο την Σταντ Μαλέρμπ ντε Καέν, η οποία και ολοκληρώθηκε με επικράτηση της ομάδας του με σκορ 3-1. Έπειτα από σειρά καλών του εμφανίσεων, οι οπαδοί της Νις τον επέλεξαν ως *Aiglon* του μήνα Οκτωβρίου. Επέστρεψε στον πάγκο των αναπληρωματικών έπειτα από την επιστροφή από τραυματισμό του Μουέζ Χασέν. Αγωνίστηκε εκ νέου στην Λιγκ 1 στην διάρκεια της 15ης αγωνιστικής, εισερχόμενος ως αλλαγή στην θέση του Ρικάρντο Περέιρα, έπειτα από αποβολή του Χασέν. Στην συνέχεια, αγωνίστηκε ως βασικός στο σύνολο των αναμετρήσεων της Λιγκ 1 έως το πέρας της σεζόν, με εκκίνηση την 15η αγωνιστική, παρά την επιστροφή από τιμωρία του Μουέζ Χασέν, ενώ επελέγη εκ νέου ως παίκτης του μήνα από τους οπαδούς του συλλόγου για τον μήνα Δεκέμβριο.

Ξεκίνησε την σεζόν 2016-2017 αγωνιζόμενος ως βασικός στην αναμέτρηση με αντίπαλο την Σταντ Ρενναί (επικράτησης της ομάδας του με σκορ 1-0), ενώ, ταυτόχρονα, πραγματοποίησε το ντεμπούτο του στο Γιουρόπα Λιγκ στις 15 Σεπτεμβρίου 2016, σε εντός έδρας αναμέτρηση με αντίπαλο την Σάλκε 04. Συνεισέφερε σημαντικά στην κατάκτηση της 3ης θέσης στον βαθμολογικό πίνακα του πρωταθλήματος από τους *Aiglons* του Λυσιέν Φαβρ. 

Την σεζόν 2017-2018, αγωνίστηκε εκ νέου ως βασικός, με αρχή αναμέτρηση για τον τρίτο προκριματικό γύρο του Τσάμπιονς Λιγκ και έως τον μήνα Οκτώβριο, όταν και κατά την διάρκεια προθέρμανσης λίγο πριν από εκτός έδρας αναμέτρησης με την Παρί υπέστη τραυματισμό. Κατά την διάρκεια της περιόδου αποθεραπείας του, ήταν ο αναπληρωματικός τερματοφύλακας της ομάδας, Βάλτερ Μπενίτες, αυτός ο οποίος κάλυψε το κενό του, πραγματοποιώντας αρκετά ικανοποιητικές εμφανίσεις. Με την επιστροφή του στην αγωνιστική δράση, ο Λυσιέν Φαβρ αποφάσισε να τον αφήσει στον πάγκο, με αποτέλεσμα ο Καρντινάλ να χάσει την θέση βασικού που κατείχε από τον Αργεντινό.

Στατιστικά
----------

Στατιστικά του Γιοάν Καρντινάλ ως 27 Μαΐου 2018| Σεζόν | Ομάδα | Πρωτάθλημα | Εθνικό Κύπελλο | Λιγκ Καπ | Διασυλλογικέςδιοργανώσεις | Σύνολο |
| --- | --- | --- | --- | --- | --- | --- |
| Κατηγορία | Συμμ | Γκολ | Συμμ | Γκολ | Συμμ | Γκολ | Διοργάνωση | Συμμ | Γκολ | Συμμ | Γκολ |
| **2015-2016** |  **ΟΖΚ Νις** | Λιγκ 1 | 26 | 0 | - | - | 1 | 0 | **-** | - | - | 27 | 0 |
| **2016-2017** |  **ΟΖΚ Νις** | Λιγκ 1 | 36 | 0 | - | - | - | - | **C3** | 5 | 0 | 41 | 0 |
| **2017-2018** |  **ΟΖΚ Νις** | Λιγκ 1 | 10 | 0 | 1 | - | 1 | - | **C1/C3** | 8 | 0 | 20 | 0 |
| Σύνολο Καριέρας | 72 | 0 | 1 | - | 2 | 0 | - | 13 | 0 | 88 | 0 |

Διακρίσεις
----------

Αναδείχθηκε πρωταθλητής του CFA2 το 2013 με την δεύτερη ομάδα της ΟΖΚ Νις.

Παραπομπές
----------

1. 1 2  «Yoan Cardinale - OGC Nice». *OGC Nice* (στα Γαλλικά). Αρχειοθετήθηκε από το πρωτότυπο στις 1 Μαρτίου 2017. Ανακτήθηκε στις 22 Ιανουαρίου 2016.
2. ↑  «Yoann Cardinale sa saison en CFA Groupe C 2014/2015 avec Nice». *Foot National*. foot-national.com. Ανακτήθηκε στις 22 Ιανουαρίου 2016.
3. ↑  «OGC Nice: Bodmer et Pouplin, blessés, ne joueront pas pendant plusieurs semaines - France 3 Côte d'Azur». *France 3 Côte d’Azur*. Ανακτήθηκε στις 22 Ιανουαρίου 2016.
4. ↑  «Équipe de France Espoirs : le Niçois Mouez Hassen forfait mardi contre l'Ukraine». *L'Equipe.fr* (στα Γαλλικά). Ανακτήθηκε στις 22 Ιανουαρίου 2016.
5. ↑  «Cardinale, intérim royal». *OGC Nice* (στα Γαλλικά). Ανακτήθηκε στις 22 Ιανουαρίου 2016.
6. ↑  «Cardinale remet ça». *OGC Nice* (στα Γαλλικά). Ανακτήθηκε στις 22 Ιανουαρίου 2016.
7. ↑  «Στατιστικά Γιοάν Καρντινάλ». *footballdatabase.eu*.

|  |  |  |  |
| --- | --- | --- | --- |
| 

| π • σ • ε
ΟΖΚ Νις – τωρινή ομάδα |
| --- |
|  |
| 
1 Χασέν Τερματοφύλακας • 2 Σουκέ • 3 Λιορίς • 5 Ταμέζ • 6 Ουαλτέρ • 7 Σαιν-Μαξιμέν • 8 Λες-Μελού • 9 Μπαλοτέλλι • 10 Λε Μπιχάν • 11 Σραρφί • 12 Κολί • 14 Γκαναγκό • 15 Μπυρνέρ • 16 Κλεμαντιά Τερματοφύλακας • 18 Σακό • 19 Μαρσέλ • 20 Ατάλ • 21 Ντανίλο • 22 Περώ • 23 Μ. Σαρ • 24 Ζαλέ • 25 Σιπριάν • 26 Μαολιντά • 27 Μακενγκό • 28 Μποσκαγκλί • 29 Ερέλ • 30 Καρντινάλ Τερματοφύλακας • 31 Ντάντε • 40 Μπενίτες Τερματοφύλακας
Προπονητής: Πατρίκ Βιεϊρά |

 |


|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Γαλλία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Yoan Cardinale  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |